[{"text_idx": "#000000", "text": "Rakvere volikogu ja\u0308ttis homofestivali toetusest ilma"}, {"text_idx": "#000002", "text": "Rakvere volikogu ei toetanud 1500 euro eraldamist seksuaalva\u0308hemuste filmifestivalile. Volikogu istungi ajal toimus linnavalitsuse hoone ees EKRE korraldatud pikett, kus no\u0303uti, et homopropagandat ei tehtaks rahva raha eest."}, {"text_idx": "#000004", "text": "Jaanuaris toimunud volikogu koosolekul ei leidnud ko\u0303nealune festival samuti toetust ning kultuurikomisjoni esimees ja kohalik kirikuo\u0303petaja praost Tauno Toompuu vo\u0303ttis kultuuriu\u0308rituste toetamise eelno\u0303u tagasi."}, {"text_idx": "#000006", "text": "Eelno\u0303u tuli volikogu ette uuesti 15. veebruaril."}, {"text_idx": "#000007", "text": "Virumaa Teataja vahendab, et seitse linnavolinikku andis oma ha\u0308a\u0308le festivali toetamise poolt, u\u0308ksteist oli selle vastu ja kaks volikogu liiget ja\u0308i erapooletuks."}, {"text_idx": "#000009", "text": "Volikogus soovis festivali toetuseks ko\u0303neleda vo\u0303rdo\u0303igusvolinik Liisa Pakosta, kuid ajapuudusele viidates talle so\u0303na ei antud. Voliniku pidamata ja\u0308a\u0308nud ko\u0303ne avaldati portaalis Delfi."}, {"text_idx": "#000010", "text": "Rakvere linnalt taotles toetust MTU\u0308 SevenBow. Kuna ta\u0308navu oktoobris toimuva festivali eelarve on 26 000 eurot, ei ja\u0308a\u0308 u\u0308ritused toimumata, sest omavalitsuselt ku\u0308situd summa \u2013 1500 eurot \u2013 on pigem su\u0308mboolne."}, {"text_idx": "#000011", "text": "EKRE piketil protesteeriti festivali rahastamise vastu"}, {"text_idx": "#000012", "text": "Portaal Uued Uudised vahendab, et Konservatiivse Rahvaerakonna (EKRE) La\u0308a\u0308ne-Viru ringkond korraldas Rakvere linnavalitsuse hoone ees piketi, protesteerides homoteemalise filmifestivali rahastamise vastu linna eelarvest ja no\u0303udes homopropaganda lo\u0303petamist rahva raha eest."}, {"text_idx": "#000014", "text": "\"Na\u0308eme, et tegelikult soovivad homoaktivistid enneko\u0303ike linna logo oma u\u0308rituse toetajate hulka ja sellega ideoloogilist tuge oma u\u0308ritusele, mis toimub va\u0308lisrahade toel niikuinii. Ja sellele tuleb o\u0308elda selge \"ei\",\" lisas Poolamets."}, {"text_idx": "#000015", "text": "Piketil osales ka EKRE parlamendisaadik Jaak Madison, kes avaldas vastu ha\u0308a\u0308letanud linnavolinikele sotsiaalmeedias tunnustust:"}, {"text_idx": "#000016", "text": "\"O\u0303nneks esindasid 11 Rakvere linnavolinikku ta\u0308na oma valijate huve ning ei toetanud maksumaksja raha raiskamist kaheldava va\u0308a\u0308rtusega u\u0308ritusele. Sellest piisas, [et] va\u0308ikene u\u0308hiskonda lo\u0303hestav huvigrupp ei saavutaks oma tahtmist. Kiitus linnavolikogule!\""}, {"text_idx": "#000021", "text": "Neivelt: Eesti avalikkust on pangamaksu a\u0308raja\u0308tmisega lihtlabaselt lollitatud"}, {"text_idx": "#000023", "text": "Poola seim vo\u0303ttis vastu seaduse, mis keelab laste seksualiseerimise koolides"}, {"text_idx": "#000024", "text": "Vabariigi Valimiskomisjon: m-ha\u0308a\u0308letuse riskid vo\u0303ivad kahjustada valimiste salajasust, la\u0308bipaistvust ja usaldusva\u0308a\u0308rsust"}, {"text_idx": "#000025", "text": "Riigikogu lu\u0308kkas tagasi eelno\u0303u, mis oleks kaotanud valimistel e-ha\u0308a\u0308letamise"}, {"text_idx": "#000026", "text": "Europarlamendi saadik: SUV ostmiseks peaks olema tulevikus eriluba"}]